L'Ajuntament de Sagunt es suma a la petició per a exhumar la fossa núm. 95 del Cementeri de Paterna
16 d’abril 2021

![Imagen 1](/media/youfd1m1/c_cementeriopaterna.jpg)![Imagen 2](/media/fqkpusjy/c_guillermo-sampedro-r.jpg)

La Junta de Govern Local ha aprovat este matí un acord per a secundar i adherir-se al projecte de l'Associació de Familiars de Víctimes del Franquisme de la Fossa 95 de Paterna. En este sentit, este acord té l'objectiu que la Conselleria de Participació, Transparència, Cooperació i Qualitat Democràtica procedisca a fer-se càrrec de la intervenció de la fossa núm. 95 del Cementeri de Paterna. 

El Projecte inclou l'exhumació, identificació i posterior inhumació dels cossos. En la fossa 95 hi ha 46 cossos, dels quals, sis són de persones de Sagunt que van ser afusellades el 17 de novembre de 1939 a Paterna. Les persones pertanyents al municipi són les següents: R. A. B. de 44 anys, fogoner; O. A.P., de 41 anys, laminador; A. B. L., de 36 anys, escrivent; T. C. A., de 28 anys, empleat; P. M. A., de 52 anys, obrer; i J. S.T, de 46 anys, llaurador.

El regidor de Memòria Històrica, Guillermo Sampedro, ha explicat que «**des de la regidoria de Memòria Històrica estem treballant per contribuir a la reparació de les víctimes de la Guerra Civil i de la brutal repressió que va haver-hi en la dictadura i contribuir a recuperar el seu llegat. També es tracta d'honrar la memòria i retornar la dignitat a les sis persones de la nostra ciutat que van ser afusellades sense cap mena de garantia de defensa en consells de guerra. Per això, treballarem perquè este projecte tan necessari es pose en marxa i, a més, a donar suport a altres projectes d'exhumació d'altres fosses de Paterna en la qual hi haja presència de veïns de la nostra ciutat, com la fossa 114 i moltes altres**».

  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-es-suma-a-la-peticio-per-a-exhumar-la-fossa-num-95-del-cementeri-de-paterna/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-es-suma-a-la-peticio-per-a-exhumar-la-fossa-num-95-del-cementeri-de-paterna/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-es-suma-a-la-peticio-per-a-exhumar-la-fossa-num-95-del-cementeri-de-paterna/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-es-suma-a-la-peticio-per-a-exhumar-la-fossa-num-95-del-cementeri-de-paterna/)